Diari Oficial de la Generalitat Valenciana


Sumari del DOGV 1413, del 31-10-1990 (1990/819208)

RESOLUCIÓ de 28 de setembre de 1990, de la Direcció General de Centres i Promoció Educativa, per la qual autoritza l'homologació d'ensenyaments de l'àrea de coneixements tècnics i pràctics de Formació Professional de primer grau, branca Perruqueria i Estètica, professió Estètica, al Centre Belle Époque, d'Alzira.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1413

Data del DOGV
:   31-10-1990

Secció del DOGV
:   ALTRES DISPOSICIONS

Número del document
:   1990/819208


Data del document
:   28-09-1990

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 28 de setembre de 1990, de la Direcció General de Centres i Promoció Educativa, per la qual autoritza l'homologació d'ensenyaments de l'àrea de coneixements Tècnics i Pràctics de Formació professional de primer grau, branca Perruqueria i Estètica, professió estètica, al centre Belle Epoque d'Alzira (València).  
Examinat l'expedient incoat a petició de la Sra. M' Jesús Garcia Fuentes, cotitular del centre d'estètica Belle Epoque, situat al carrer Pérez Galdós, 36-1r, d'Alzira (València), en sol·licitud d'homologació dels ensenyaments corresponents a l'àrea tècnico-pràctica de Formació professional de primer grau, branca Perruqueria i Estètica, professió estètica;  
Vist que el Servei Territorial de Cultura i Educació de València ha tramés l'expedient i, a la vista de l'informe favorable de la Inspecció Educativa i de l?Oficina Regional de Supervisió de Projectes, n'eleva la proposta favorable;  
D'acord amb els articles 35 i 36 del Reial Decret 707/76, de 5 de març, sobre ordenació de la Formació professional, i les Ordres ministerials de 9 de setembre de 1975, i de 4 d'agost de 1977, sobre homologació d'ensenyaments de Perruqueria i Estètica;  
Atès que el centre compleix els requisits exigits per a accedir a allò que se sol·licitava d'acord amb els informes que hi ha en l'expedient. Atès que, segons l'informe de l'Oficina Regional de Supervisió de Projectes no és aconsellable un número major de 15 alumnes, d'acord amb les dependències i el material que té el centre.  
Aquesta Direcció General, fent ús de les atribucions que legalment té conferides, ha resolt:  
Primer  
Autoritzar l?homologació dels ensenyaments corresponents a l?àrea de coneixements tècnico-pràctics de Formació professional de primer grau, branca Perruqueria i Estètica, professió estètica, amb una capacitat per a 15 llocs escolars, al centre Belle Epoque d'Alzira (València).  
Els ensenyaments corresponents a la professió amunt consignada, es faran d'acord amb els qüestionaris que figuren en l?Ordre ministerial de 9 de desembre de 1975 (BOMEC de 15 de març de 1976).  
Segon  
L'homologació que s'autoritza mitjançant aquesta resolució s'inscriurà en el Registre Especial de Centres Docents i suposarà l?exempció dels corresponents ensenyaments a l'alumnat que obtindrà el diploma o certificat escaient, el qual podrà completar els estudis en qualsevol dels centres legalment facultats a aquest efecte.  
Tercer  
El director territorial de Cultura i Educació corresponent, previ informe de la Inspecció Educativa, adscriurà el centre, els ensenyaments del qual s'homologuen a través d'aquesta resolució, a l?Institut de Formació professional que corresponga.  
Quart  
El centre no podrà, en cap cas, exigir cap remuneració pels treballs realitzats per l'alumnat, llevat del cost dels materials utilitzats.  
Igualment, estarà obligat a tenir exposada, en lloc ben visible, la indicació escrita on s'especifique la gratuïtat dels treballs pràctics realitzats per l'alumnat.  
València, 28 de setembre de 1990. - El Director General de Centres i Promoció Educativa. Pere Vilches i González.